**Sakari Jalmari Salminen** (s. 31. toukokuuta 1988 Pori) on suomalainen jääkiekkoilija. Hän on pelipaikaltaan oikea laitahyökkääjä.

Ura
---

Salminen on Porin Ässien kasvatti ja teki juniorisarjoissa paljon pisteitä. Hän ei kuitenkaan pystynyt heti vakiinnuttamaan paikkaansa liigassa kaudella 2007–2008, ja Ässät lainasi hänet yhdessä Joonas Kemppaisen kanssa Mikkelin Jukureihin Mestikseen. Salminen pelasi Suomen ykkösketjussa nuorten MM-kisoissa 2008.

Kausi 2008–2009 sujui jo huomattavasti paremmin, ja 16 maalia tehnyt Salminen oli Ässien paras maalintekijä. Hän solmi kauden 2009–2010 jälkeen kaksivuotisen sopimuksen Kuopion KalPan kanssa. Kaudella 2010–2011 Salminen voitti KalPan sisäisen pistepörssin 45 pisteellä ja teki pudotuspeleissäkin kuusi pistettä seitsemässä ottelussa. Kauden päätyttyä hän pääsi myös ensimmäistä kertaa A-maajoukkueeseen.

Kaudella 2012–2013 SM-liigakiekkoilijat äänestivät Salmisen runkosarjan parhaaksi pelaajaksi, ja hänelle myönnettiin Kultainen kypärä -palkinto. Kauden jälkeen hän siirtyi KHL-seura Torpedo Nižni Novgorodiin. Salminen oli tehnyt KalPan kanssa loppuvuonna 2011 jatkosopimuksen kauden 2013–2014 loppuun, mutta hänelle jätettiin mahdollisuus siirtyä KHL:ään kesken sopimuskauden.

Salminen edusti Suomea vuoden 2013 maailmanmestaruuskilpailussa. Hän teki tehot 1+2=3. Salmisen ensimmäiset maailmanmestaruuskisat päättyivät tappioon pronssiottelussa Yhdysvaltoja vastaan.

Kaudet 2013–2015 Salminen vietti KHL-seura Torpedossa. 

Kaudeksi 2015–2016 hän siirtyi Sveitsiin Fribourg-Gottéronin joukkueeseen, jossa hän pelasi 43 ottelua. Loppukaudeksi hän siirtyi Ruotsiin Växjö Lakersin riveihin, jossa pelasi myös pudotuspeleissä.

Kaudeksi 2016–2017 Salminen siirtyi kaksivuotisella sopimuksella KHL-seura Jokereihin. Jokerit-sopimuksen toinen vuosi purettiin yhteisymmärryksessä heinäkuussa 2017. Alkukaudesta 2017–2018 Salminen pelasi Dinamo Moskovassa, mutta sopimus irtisanottiin 18 pelatun ottelun jälkeen. Tämän jälkeen Salminen teki vuoteen 2020 ulottuvan sopimuksen Porin Ässiin.

Ässät nimesi Salmisen kaudeksi 2018–2019 varakapteenikseen. Hän johti SM-liigassa viimeisenä olleen joukkueen sisäistä piste- ja syöttöpörssiä tehoilla 10+21=31, kunnes tammikuussa 2019 Ässät lainasi Salmisen loppukaudeksi Helsingin IFK:hon, joka vastaavasti lainasi Lauri Kulmalan Ässiin.

Salminen pelasi kauden 2019–2020 ruotsalaisessa Örebro HK:ssa. Hän teki helmikuussa 2021 sopimuksen Ässien kanssa.

Tilastot
--------


|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Ässät | A-SM | 19 | 4 | 9 | 13 | 10 | – | – | – | – | – |
| 2006–2007 | Ässät | A-SM | 31 | 21 | 30 | 51 | 32 | – | – | – | – | – |
|  | Suomi U20 | Mestis | 4 | 1 | 0 | 1 | 4 | – | – | – | – | – |
| 2007–2008 | Ässät | A-SM | 12 | 18 | 5 | 23 | 4 | 12 | 5 | 10 | 15 | 4 | Kakkostähdistö |  |  |  |  |  | JMM | 6 | 1 | 3 | 4 | 4 |
|  | Ässät | SM-liiga | 30 | 3 | 10 | 13 | 2 | – | – | – | – | – |
|  | Jukurit | Mestis | 8 | 1 | 5 | 6 | 0 | – | – | – | – | – |
|  | Suomi U20 | Mestis | 5 | 3 | 2 | 5 | 2 | – | – | – | – | – |
| 2008–2009 | Ässät | SM-liiga | 55 | 16 | 14 | 30 | 10 | – | – | – | – | – |
| 2009–2010 | Ässät | SM-liiga | 53 | 12 | 13 | 25 | 20 | – | – | – | – | – |
| 2010–2011 | KalPa | SM-liiga | 57 | 12 | 33 | 45 | 10 | 7 | 4 | 2 | 6 | 29 |
| 2011–2012 | KalPa | SM-liiga | 54 | 24 | 23 | 47 | 16 | 7 | 1 | 6 | 7 | 0 |
| 2012–2013 | KalPa | SM-liiga | 54 | 26 | 29 | 55 | 18 | 5 | 2 | 2 | 4 | 0 | Ykköstähdistö |  |  |  |  |  | MM | 10 | 1 | 2 | 3 | 0 |
| 2013–2014 | Torpedo Nižni Novgorod | KHL | 54 | 18 | 30 | 48 | 16 | 7 | 3 | 2 | 5 | 4 |  |  |  |  |  |  | OK | 2 | 0 | 0 | 0 | 4 |
| 2014–2015 | Torpedo Nižni Novgorod | KHL | 60 | 18 | 29 | 47 | 30 | 5 | 0 | 1 | 1 | 0 |
| 2015–2016 | Fribourg-Gottéron | NLA | 43 | 10 | 15 | 25 | 10 | – | – | – | – | – |
|  | Växjö Lakers HC | SHL | 12 | 4 | 2 | 6 | 6 | 13 | 3 | 3 | 6 | 4 |
| 2016–2017 | Jokerit | KHL | 56 | 6 | 20 | 26 | 16 | 4 | 0 | 0 | 0 | 2 |
| 2017–2018 | Dinamo Moskova | KHL | 17 | 2 | 6 | 8 | 12 | – | – | – | – | – |
|  | Ässät | SM-liiga | 15 | 7 | 9 | 16 | 16 | 7 | 1 | 2 | 3 | 0 |
| 2018–2019 | Ässät | SM-liiga | 35 | 10 | 21 | 31 | 18 | – | – | – | – | – |
|  | HIFK | SM-liiga | 22 | 5 | 7 | 12 | 8 | 12 | 4 | 3 | 7 | 6 |
| 2019–2020 | Örebro HK | SHL | 45 | 8 | 16 | 24 | 26 | – | – | – | – | – |
| 2020–2021 | Ässät | SM-liiga | 11 | 2 | 0 | 2 | 12 | – | – | – | – | – |
| 2021–2022 | Ässät | SM-liiga | 55 | 7 | 26 | 33 | 30 | – | – | – | – | – |
| 2022–2023 | Västerås IK | Allsv. | 47 | 8 | 13 | 21 | 10 | – | – | – | – | – |
| 10 kautta | yhteensä | SM-liiga | 440 | 124 | 185 | 309 | 160 | 38 | 12 | 15 | 27 | 35 |
| 4 kautta | yhteensä | KHL | 188 | 44 | 85 | 129 | 74 | 16 | 3 | 3 | 6 | 6 |
| 2 kautta | yhteensä | SHL | 57 | 12 | 18 | 30 | 32 | 13 | 3 | 3 | 6 | 4 |
| 1 kausi | yhteensä | NLA | 43 | 10 | 15 | 25 | 10 | – | – | – | – | – |

Lähteet
-------

* Sakari Salminen The Internet Hockey Databasessa (englanniksi)
* Sakari Salminen Eurohockey-sivustolla (englanniksi)
* Sakari Salminen *Elite Prospects*. Everysport Media Group AB.  (englanniksi)

### Viitteet

1. ↑
2. 1 2  Sakari Salminen (jääkiekkoilija) *Elite Prospects*. Everysport Media Group AB.  (englanniksi)
3. ↑  Kivimäki, Jyri: Pelaajat antoivat Kultaisen kypärän Sakari Salmiselle *Yle.fi*.  16.4.2013. Yle. Viitattu 16.4.2013.
4. ↑  Malinen, Markku: Sakari Salminen jättää KalPan – siirtyy Torpedoon *Yle.fi*.  21.5.2013. Yle. Viitattu 21.5.2013.
5. ↑  KalPalle kolme pitkää jatkosopimusta *Jatkoaika.com*.  28.12.2011. Viitattu 21.5.2013.
6. ↑  Saarinen, Ossi: Leijonille luu käteen trilleristä – näin eteni MM-pronssiottelu *Yle.fi*.  19.5.2013. Yle. Viitattu 21.5.2013.
7. ↑  Länkinen, Tiina: Jokereilta kova kiinnitys: Leijona Sakari Salminen riveihin  29.4.2016. Yle Urheilu. Viitattu 29.4.2016.
8. ↑  Tähtihyökkääjä Sakari Salminen palaa Ässiin pitkällä sopimuksella *liiga.fi*.  11.11.2017. Jääkiekon SM-liiga Oy. Viitattu 11.11.2017.
9. ↑  Tommi Taimi on Ässien kapteeni kaudella 2018-2019 *assat.com*.  1.9.2018. HC Ässät Pori Oy. Viitattu 8.1.2019.
10. ↑  Sakari Salminen IFK:hon, nuori lupaus Poriin *Jatkoaika.com*.  8.1.2019. Jatkoaika r.y. Viitattu 8.1.2019.
11. ↑  SK: Ässille kovan luokan vahvistus – Sakari Salminen palaa Poriin *jatkoaika.com*. Viitattu 18.2.2021.

Suomen joukkue – Jääkiekon MM-kilpailut 2013
2 Laakso |
4 Väänänen |
5 Kukkonen (**C**) |
6 Mäntylä |
10 Hagman (**A**) |
12 Anttila |
15 Hytönen |
18 Lepistö |
19 Savinainen |
20 Pesonen |
21 Melart |
23 Salminen |
27 Kontiola (**A**) |
28 Korpikoski |
31 Ortio |
32 Raanta |
35 Engren |
37 Haataja |
38 Hietanen |
39 Viitaluoma |
40 Koskiranta |
41 Pihlström |
46 Jalasvaara |
50 Aaltonen |
64 Granlund |
Valmentaja Jalonen

Suomen joukkue – Talviolympialaiset 2014
3 Määttä |
4 Väänänen |
5 Kukkonen |
6 Salo |
8 Selänne (**C**) |
12 Jokinen |
15 Ruutu |
16 Barkov |
18 Lepistö |
21 Lehterä |
23 Salminen |
26 Immonen |
27 Kontiola |
28 Korpikoski |
31 Niemi |
32 Lehtonen |
36 Jokinen |
38 Hietanen |
40 Rask |
41 Pihlström |
44 Timonen (**A**) |
45 Vatanen |
50 Aaltonen |
64 Granlund |
71 Komarov (**A**) |
Valmentaja Erkka Westerlund